Document ID: 32007D0423

Title and Content:
ΑΠΌΦΑΣΗ 2007/423/ΚΕΠΠΑ ΤΟΥ ΣΥΜΒΟΥΛΊΟΥ της 18ης Ιουνίου 2007 για την εφαρμογή της κοινής θέσης 2004/293/ΚΕΠΠΑ για την ανανέωση των μέτρων προς υποστήριξη της αποτελεσματικής εφαρμογής της εντολής του Διεθνούς Ποινικού Δικαστηρίου για την πρώην Γιουγκοσλαβία (ICTY) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη την κοινή θέση 2004/293/ΚΕΠΠΑ (1) και ιδίως το άρθρο 2, σε συνδυασμό με το άρθρο 23 παράγραφος 2 της συνθήκης για την Ευρωπαϊκή Ένωση, Εκτιμώντας τα ακόλουθα: (1) Το Συμβούλιο με την κοινή θέση 2004/293/ΚΕΠΠΑ θέσπισε μέτρα ώστε να απαγορευθεί η είσοδος στα εδάφη των κρατών μελών ή η διέλευση από αυτά προσώπων που επιδίδονται σε δραστηριότητες οι οποίες βοηθούν φυγόδικους να εκφεύγουν της δικαιοσύνης για εγκλήματα για τα οποία τους έχει απαγγελθεί κατηγορία από το Διεθνές Ποινικό Δικαστήριο για την πρώην Γιουγκοσλαβία (ICTY), ή άλλως προσπαθούν να παρεμποδίσουν την υλοποίηση της εντολής του ICTY. (2) Κατόπιν της προσαγωγής του κ. Ante Gotovina στο ICTY, ορισμένα πρόσωπα που αναφέρονται στο άρθρο 2 της κοινής θέσης και που συνδέονται με τον κ. Gotovina θα πρέπει να διαγραφούν από τον κατάλογο. Είναι επίσης αναγκαία η ενημέρωση των στοιχείων των προσώπων που παραμένουν στον κατάλογο. (3) Επιπλέον, θα πρέπει να συμπεριληφθούν στον κατάλογο και άλλα πρόσωπα που βοηθούν φυγόδικους να εκφεύγουν της δικαιοσύνης για εγκλήματα για τα οποία τους έχει απαγγελθεί κατηγορία από το ICTY, ή άλλως προσπαθούν να παρεμποδίσουν την υλοποίηση της εντολής του ICTY. (4) Ο κατάλογος στο παράρτημα της κοινής θέσης 2004/293/ΚΕΠΠΑ θα πρέπει να τροποποιηθεί αναλόγως, ΑΠΟΦΑΣΙΖΕΙ ΤΑ ΑΚΟΛΟΥΘΑ: Άρθρο 1 Ο κατάλογος των ατόμων στο παράρτημα της κοινής θέσης 2004/293/ΚΕΠΠΑ αντικαθίσταται από τον κατάλογο που παρατίθεται στο παράρτημα της παρούσας απόφασης. Άρθρο 2 Η παρούσα απόφαση παράγει αποτελέσματα την ημερομηνία της έκδοσής της. Άρθρο 3 Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. Λουξεμβούργο, 18 Ιουνίου 2007.

Classification Labels:
2109
2106
151

Label Descriptions:
{"2109": "Οργανισμός Ηνωμένων Εθνών (Ο.Η.Ε.)", "2106": "Διεθείς οργανισμοί", "151": "ΔΙΕΘΝΕΙΣ ΣΧΕΣΕΙΣ"}

EuroVoc IDs (Original): 523
584
4060
3878
3474
2179

EuroVoc IDs (Expanded): 523
584
4060
3878
3474
2179

Dataset Source: meu

Split: train